Fridericus Carlton Lewis
Fridericus Carlton Lewis, late Carolus Lewis appellatus (natus Frederick Carlton Lewis Birminghamiae Alabamae die 1 Iulii 1961), est athleta ludorum stadiorum Civitatum Foederatarum, qui, alumnus Universitatis Hustoniensis, novem clipeos aureos unumque clipeum argenteum in Olympiis aestivis et decem clipeos tituli victoriae athleticae universae abstulit, quorum octo erant aurei. Suum curriculum annos a 1979 ad 1996 duravit, cum ultimum eventum Olympicum vinceret. Unus manet ex tribus athletis Olympicis qui clipeum aureum in eodem certamine in quattuor Olympiis continuis abstulit. Lewis est veganus. Personas in multis pelliculis et seriebus televisificis egit. In acroasi scriptorum actorum per Ludos Panamericanos sub impetos sclopetarios El Paso et Daytoniae factos, Donaldum Trump Praesidem Civitatum Foederatum "rassistam, qui praeiudicatam opinionem in alios habet, misogyniae favet, neminem praeter se magni aestimat" insigniter anno 2019 appellavit.